L-Arċisqof Charles Scicluna spjega kif ħafna drabi nidħlu fi problemi li mbagħad ma nkunux nafu kif se noħorġu minnhom u nirrealizzaw li għandna bżonn l-għajnuna. "Hemmhekk tirrealizza xi tfisser li jkollok lil xi ħadd li jsalvak," qal l-Arċisqof Scicluna waqt quddiesa fil-festa ta' Kristu Re, li ġiet iċċelebrata fil-Knisja Arċipretali ta' Santa Katerina, iż-Żejtun. Waqt l-omelija l-Arċisqof semma' kemm hi ħaġa sabiħa li nirrikonoxxu li qed nagħmlu festa lil xi ħadd li ħabbna u li din hija wkoll stedina għalina biex nuruh li kapaċi nirrispondu b'imħabba, forsi fuq grad inqas, għal tant imħabba li rċevejna mingħand il-Mulej. "Nitolbu maħfra għal meta qalbna tibbies" Kultant ikun hemm xeni madwar id-dinja jew fostna li jsewdulek qalbek, qal l-Arċisqof filwaqt li staqsa: "Bniedem se jagħmel ħsara lilu nnifsu tinkoraġġih biex ikompli?" Huwa kin qed jirreferi għal dak li seħħ fil-Belt Valletta ftit tal-jiem ilu, fejn raġel ried itemm ħajtu u f'filmati li xxerdu fuq il-midja soċjali dehru nies jinkoraġġuh minflok jgħinuh. "Xeni surreali"; appell għal strateġija nazzjonali kontra s-suwiċidju "Aħna nitolbu maħfra ta' meta l-qalb tagħna tibbies. Ma niġġudikaw lil ħadd imma aħna msejħin għal xi ħaġa aħjar, imsejħin kif nagħmlu ħafna drabi, li nieħdu ħsieb xulxin. Hemm mod u mod kif nieħu ħsieb xulxin, hemm mod u mod kif inti tkun parti minn din is-saltna ta' Ġesu." #td_uid_2_619b3d390e4e1 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/11/21124022/WhatsApp-Image-2021-11-21-at-12.37.18-80x60.jpeg) 0 0 no-repeat}#td_uid_2_619b3d390e4e1 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/11/21124038/WhatsApp-Image-2021-11-21-at-12.37.17-1-80x60.jpeg) 0 0 no-repeat}#td_uid_2_619b3d390e4e1 .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/11/21124053/WhatsApp-Image-2021-11-21-at-12.37.17-80x60.jpeg) 0 0 no-repeat} 1 minn 3 Knisja.mt L-Arċisqof kompla jispjega kif ħafna drabi d-dnub huwa sqaq li ma jinfidtx u tibda tħokk rasek kif se toħroġ minnu. Qal li hu għalhekk li għadna nafdaw fil-Mulej Ġesù u ma naqtgħux qalbna mill-ħniena u mill-imħabba tiegħu. "Id-dnub huwa meta jiena nitlef it-triq u nintilef jien, meta dak li jagħmilli l-ġid, ninsih u nagħżel xi ħaġa forsi għax attratt lejha imma li tkissirni, li l-ħajja tiegħi tagħmilha infern mhux ġenna. Dak hu d-dnub," l-Arċisqof spejga kif bil-mewt tiegħu il-Mulej Ġesù ħallna n dak kollu li stajna u nistgħu naqgħu fih. Wara l-quddiesa, l-Arċisqof flimkien mal-President George Vella, l-Prim Ministru Robert Abela u l-Kap tal-Oppożizzjoni Bernard Grech, ħa sehem fl-inizjattiva tal-Fun Run b'risq il-Malta Community Chest Fund. Biex taqra' l-omelija tal-Arċisqof agħfas hawn . "Is-Solidarjetà frixniha mal-lokalitajiet kollha"- Il-President Vella Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_619b3d39123cb_rand.td-a-rec-img{text-align:left}.td_uid_4_619b3d39123cb_rand.td-a-rec-img img{margin:0 auto 0 0}